На основу члана 39 а став 3. Пословника Владе („Службени гласник РС”, бр. 61/06 –пречишћен текст, 69/08, 88/09, 33/10, 69/10, 20/11, 37/11, 30/13 и 76/14), предлагач даје

ИЗЈАВУ

Нацрт закона о заштити права лица са менталним сметњама, корисника услуга смештаја у социјалној заштити у складу је са уставним начелом да је људско достојанство неприкосновено, да су сви дужни да га поштују и штите и да свако има право на слободан развој личности, ако тиме не крши права других, као и реформом система социјалне заштите у нашој земљи и кључним националним документима: **Националном стратегијом о старењу,** **Стратегијом за смањење сиромаштва, Стратегијом развоја социјалне заштите**, **Стратегија унапређења положаја особа са инвалидитетом у Републици Србији**, **Стратегијом заштите података о личности,**  којима се дефинишу основни принципи и правци развоја у овој области, као и Акционим планом за преговарачко поглавље 23 - Правосуђе и основна права (2016), који представља стратешки документ у области заштите и унапређења људских права, са дефинисаним јавним политикама.

Постоји потреба за континуираним јачањем у институционалном и инструменталном задовољавању потреба лица са менталним сметњама, корисника услуга социјалне заштите, као и у укупној друштвеној организованости.